CELEX: 32011R0312
Language: sk
Date: 2011-03-30 00:00:00
Title: Nariadenie Komisie (EÚ) č. 312/2011 z  30. marca 2011 o zatriedení určitého tovaru do kombinovanej nomenklatúry

1.4.2011   
            
            
               SK
            
            
               Úradný vestník Európskej únie
            
            
               L 86/53
            
         NARIADENIE KOMISIE (EÚ) č. 312/2011
   z 30. marca 2011
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa aj naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. marca 2011
      
         
            Za Komisiu v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Predmet (tzv. „ultrazvukový vysielač“) pozostáva z piezoelektrického prvku v tvare keramického disku, ku ktorému je pripevnená kovová membrána s radiálne orientovaným kužeľom. Celok je pripevnený k základnej doske a je umiestnený do plastového puzdra s pripojovacími kolíkmi.
                              Striedavý prúd spôsobuje osciláciu piezoelektrického prvku vytváraním ultrazvukových vĺn (nepočuteľné pre ľudské ucho), ktoré sú prenášané vzduchom. Predmet tak mení elektrické signály na ultrazvukové vlny.
                              Predmet sa používa na rôzne účely, vrátane merania vzdialenosti v parkovacích pomôckach, monitorovania priestoru v zabezpečovacích zariadeniach pre automobily a merania hladiny kvapalín v niektorých výrobkoch.
                           
                        
               
                  8548 90 90
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 8548, 8548 90 a 8548 90 90.
                  Keďže predmet sa nemôže považovať za časť a súčasť konkrétneho stroja podľa triedy XVI, zatriedenie podľa poznámky 2 k triede XVI je vylúčené.
                  Keďže predmet sa nemôže považovať za časť a súčasť konkrétneho nástroja alebo prístroja kapitoly 90, zatriedenie podľa poznámky 2 ku kapitole 90 je takisto vylúčené.
                  Predmet je elektrická časť a súčasť strojov alebo prístrojov inde v kapitole 85 nešpecifikovaný ani nezahrnutý.
                  Predmet sa preto zatrieďuje pod číselný znak KN 8548 90 90.
               
            
                  
                              2.
                           
                           
                              Predmet (tzv. „ultrazvukový prijímač“) pozostáva z piezoelektrického prvku v podobe keramického disku, ku ktorému je pripevnená kovová membrána s radiálne orientovaným kužeľom. Celok je pripevnený k základnej doske a je umiestnený do plastového puzdra s pripojovacími kolíkmi.
                              Ultrazvukové vlny (nepočuteľné pre ľudské ucho) spôsobujú, že piezoelektrický prvok osciluje a mení tieto vlny na elektrické signály.
                              Predmet sa používa na rôzne účely, vrátane merania vzdialenosti v parkovacích pomôckach, monitorovania priestoru v zabezpečovacích zariadeniach pre automobily a merania hladiny kvapalín v niektorých výrobkoch.
                           
                        
               
                  8548 90 90
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov 8548, 8548 90 a 8548 90 90.
                  Keďže predmet sa nemôže považovať za časť a súčasť konkrétneho stroja podľa triedy XVI, zatriedenie podľa poznámky 2 k triede XVI je vylúčené.
                  Keďže predmet sa nemôže považovať za časť a súčasť konkrétneho nástroja alebo prístroja kapitoly 90, zatriedenie podľa poznámky 2 ku kapitole 90 je takisto vylúčené.
                  Predmet je elektrická časť a súčasť strojov alebo prístrojov inde v kapitole 85 nešpecifikovaný ani nezahrnutý.
                  Predmet sa preto zatrieďuje pod číselný znak KN 8548 90 90.